stanford-oval/wikipedia huggingface dataset:
มูฟวี่ฮิตทีวีพูล

| --- | --- |
ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ ช่องโทรทัศน์ที่ไม่ใช้คลื่นความถี่
คำขวัญ: ไทยทีวี ทีวีของคนไทย (มิถุนายน 2557-2558) Your Time All Time ทุกนาทีเพื่อคุณ (เมษายน-มิถุนายน 2557)
สำนักงานใหญ่: 197/3 ถนนลาดพร้าว 101 แขวงคลองจั่น เขตบางกะปิ แขวงคลองเจ้าคุณสิงห์ เขตวังทองหลาง กรุงเทพมหานคร
แบบรายการ
ระบบภาพ: 576i (16:9 คมชัดมาตรฐาน) 1080ไอ (16:9 ภาพคมชัดสูง)
ความเป็นเจ้าของ
เจ้าของ: บริษัท ไทยทีวี จำกัด
บุคลากรหลัก: พันธุ์ทิพา ศกุณต์ไชย ประธานกรรมการบริหาร ศุภิญโญ มั่นรู้ธรรม ผู้อำนวยการช่อง
ช่องรอง: เอ็มวีทีวีแฟมิลี
ประวัติ
เริ่มออกอากาศ: 1 เมษายน พ.ศ. 2557
ยุติออกอากาศ: 31 ตุลาคม พ.ศ. 2558 (1 ปี 213 วัน)
ชื่อเดิม: ทีวีพูลแชนแนล   ทีเอชวี   ไทยทีวี
ออกอากาศ

ภาคพื้นดิน
ดิจิทัล: ช่อง 17 (มักซ์#4 :  ส.ส.ท.)
เคเบิลทีวี
ช่อง 44
ทีวีดาวเทียม
ช่อง 44
 
ช่องทีเอชวี (อังกฤษ: THV) เป็นช่องโทรทัศน์ที่ไม่ใช้คลื่นความถี่ ออกอากาศผ่านระบบดาวเทียม ผลิตเนื้อหาโดยบริษัท ไทยทีวี จำกัด ในเครือนิตยสารทีวีพูล ก่อนหน้านี้เป็นผู้รับสิทธิการออกอากาศ โทรทัศน์ภาคพื้นดินระบบดิจิทัล ทางช่องหมายเลข 17 ทว่ายังมิได้ชำระค่าธรรมเนียม ใบอนุญาตประกอบกิจการในงวดที่สอง ตามระยะเวลาที่กำหนด คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จึงประกาศให้พักใช้ใบอนุญาตดังกล่าว เป็นการชั่วคราวตั้งแต่วันที่ 31 ตุลาคม พ.ศ. 2558 เวลา 23.59 น. เกิดขึ้นเมื่อวันที่ 3 พฤศจิกายน พ.ศ. 2558 เคยออกอากาศทีวีดิจิทัล มานาน 2 ปี
ความร่วมมือกับโพสต์ทีวี

เมื่อวันที่ 6 กุมภาพันธ์ พ.ศ. 2557 พันธุ์ทิพาในสถานะ ประธานกรรมการบริหารไทยทีวี ลงนามในสัญญา ผลิตรายการข่าวและสาระ ร่วมกับบริษัท โพสต์ทีวี จำกัด ในเครือหนังสือพิมพ์บางกอกโพสต์ เป็นเวลา 5 ปี ซึ่งทางโพสต์ทีวีผลิตรายการข่าว 365 โพสต์นิวส์ เพื่อถ่ายทอดสดไปออกอากาศทางช่องทีเอชวี ร่วมด้วยรายการสาระในทุกสุดสัปดาห์ โดยกลุ่มผู้ประกาศข่าว และพิธีกรซึ่งมีชื่อเสียงเป็นที่รู้จัก ออกอากาศทุกวันจันทร์-ศุกร์ เวลา 06.00-09.00 น. / เวลา 12.00-12.30 น. / เวลา 16.30-18.30 น. และวันเสาร์-อาทิตย์ เวลา 10.00-13.00 น. / เวลา 18.00-19.00 น. นอกจากนั้น โพสต์ทีวียังออกแบบตราสัญลักษณ์ช่อง โดยใช้ตัวอักษรอย่างย่อว่า "ทีเอชวี" (อังกฤษ: THV) ตั้งแต่เริ่มทดลองออกอากาศด้วย[ต้องการอ้างอิง]
โดยช่องทีเอชวี เริ่มเข้าสู่ระยะทดลองออกอากาศ ทางโทรทัศน์ภาคพื้นดินระบบดิจิทัลช่อง 17 ตั้งแต่เวลา 07.30 น. ของวันที่ 1 เมษายน พ.ศ. 2557 มีรูปแบบหลักคือ นำเสนอข่าวสารทั่วไป ร้อยละ 20 และข่าวบันเทิง ร้อยละ 30 ร่วมกับรายการสาระบันเทิง ร้อยละ 50 ซึ่งยังคงยึดถือสัดส่วนลักษณะนี้ ตลอดระยะเวลาที่ออกอากาศภาคพื้นดินระบบดิจิทัล ทว่าต่อมา ในเดือนพฤษภาคมปีเดียวกัน บริษัท โพสต์พับลิชชิง จำกัด (มหาชน) บริษัทแม่ของโพสต์ทีวี ขอบอกเลิกสัญญาผลิตรายการข่าวทั่วไป ร่วมกับ บริษัท ไทยทีวี จำกัด โดยทางโพสต์ทีวี ผลิตรายการข่าวให้ช่องทีเอชวี เป็นครั้งสุดท้ายเมื่อวันที่ 30 พฤษภาคม เป็นผลให้ไทยทีวียุติการใช้ตราสัญลักษณ์เดิม และชื่อช่องทีเอชวี โดยออกแบบตราสัญลักษณ์ใหม่ และเปลี่ยนมาเป็นชื่อไทยทีวี (อังกฤษ: Thai TV)[ต้องการอ้างอิง]
ผู้ประกาศข่าวและรายการข่าว

ข่าวในพระราชสำนัก (รับสัญญาณจากสถานีวิทยุโทรทัศน์กองทัพบก หรือ ททบ.5HD1)
ดูเพิ่ม

เอ็มวีทีวีแฟมิลี
เมลิสซา แม็กคาร์ธี

| เมลิสซา แม็กคาร์ธี |
| --- | --- |
แม็กคาร์ธีในปี ค.ศ. 2012
สารนิเทศภูมิหลัง
เกิด:  (1970-08-26) 26 สิงหาคม ค.ศ. 1970 (54 ปี) เมลิสซา แอน แม็กคาร์ธี
คู่สมรส: เบน ฟัลโคน
อาชีพ: นักแสดง นักเขียน ผู้กำกับ
ปีที่แสดง: 1997–ปัจจุบัน
เมลิสซา แอน แม็กคาร์ธี (อังกฤษ: Melissa Ann McCarthy; เกิด 26 สิงหาคม ค.ศ. 1970) เป็นนักแสดง นักเขียนและผู้กำกับภาพยนตร์ชาวอเมริกัน มีชื่อเสียงจากภาพยนตร์เรื่อง ไบรด์สเมดส์ (Bridesmaids) ในบทเมแกน ไพรซ ซึ่งเธอถูกเสนอชื่อเข้าชิงรางวัลเป็นจำนวนมาก รวมถึงการเสนอชื่อเข้าชิงรางวัลออสการ์ และเธอมีผลงานอื่น ๆ อีกมากมาย เช่น This Is 40, Identity Thief และ The Hangover Part III เป็นต้น จากรายได้ 23 ล้านดอลลาร์สหรัฐ นิตยสารฟอบส์ จัดอันดับให้เธอเป็น "นักแสดงหญิงที่มีรายได้สูงสุด" อันดับที่ 3 ประจำปี 2015 ในเดือนพฤษภาคม ค.ศ. 2015 เธอถูกจารึกในฮอลลีวูดวอล์กออฟเฟม
แหล่งข้อมูลอื่น

เมลิสซา แม็กคาร์ธี ที่อินเทอร์เน็ตมูวีเดตาเบส
เมลิสซ่า แม็คคาร์ธี่ ที่ Emmys.com เก็บถาวร 2012-02-10 ที่ เวย์แบ็กแมชชีน
สุลต่านอาตาอุลละฮ์ มูฮัมมัด ชะฮ์ที่ 2

ปาดูกา ซรี สุลต่านอาตาอุลละฮ์ มูฮัมมัด ชะฮ์ที่ 2 อิบนี อัล-มาร์ฮุม สุลต่านซีอัดดิน มูการ์รัม ชะฮ์ที่ 1 (มลายู: Paduka Sri Sultan Ataullah Muhammad Shah II ibni al-Marhum Sultan Dziaddin Mukarram Shah I, ڤدوك سري سلطان عطاء الله محمد شاه ٢ ابن المرحوم سلطان ضياء الدين مكرم شاه ١; สวรรคต 17 พฤศจิกายน ค.ศ. 1698) เป็นสุลต่านเกอดะฮ์องค์ที่ 16 และครองราชย์ใน ค.ศ. 1688 ถึง 1698 ใน ค.ศ. 1692 พระองค์เป็นผู้สำเร็จราชการในพระราชบิดา พระองค์ย้ายเมืองหลวงไปที่โกตาบูกิตปีนัง
ณ วันที่ 23 มีนาคม ค.ศ. 2017 เชื่อกันว่าสมาคมประวัติศาสตร์มาเลเซียค้นพบหลุมฝังพระศพของพระองค์พร้อมกับหลุมศพอื่นอีกแปดแห่งบนฝั่งแม่น้ำที่กัมปุงบูกิตปินัง ใกล้อาโลร์เซอตาร์
แหล่งข้อมูลอื่น

List of Sultans of Kedah
สารประกอบอินทรีย์

มีเทนเป็นหนึ่งในสารประกอบอินทรีย์ที่เรียบง่ายที่สุด
สารประกอบอินทรีย์ หมายถึง สารประกอบเคมีที่อยู่ในสถานะใดก็ได้ ไม่ว่าจะเป็นของแข็ง ของเหลว หรือแก๊ส ที่ประกอบด้วยโมเลกุลคาร์บอน ยกเว้นสารประกอบบางชนิดที่ไม่จัดว่าเป็นสารประกอบอินทรีย์แม้ว่าจะมีคาร์บอนเป็นองค์ประกอบก็ตาม ตัวอย่างเช่น สารประกอบคาร์ไบน์, คาร์บอเนต, ออกไซด์ของคาร์บอนและไซยาไนด์ เช่นเดียวกับอัญรูปของคาร์บอน อย่างเช่น เพชรและแกรไฟต์ ซึ่งถูกจัดเป็นสารประกอบอนินทรีย์ ความแตกต่างระหว่างสารประกอบคาร์บอนที่เป็นสารประกอบ "อินทรีย์" และ "อนินทรีย์" นั้น ถึงแม้ว่า "จะมีประโยชน์ในการจัดระเบียบวิชาเคมีอย่างกว้างขวาง... แต่ก็ค่อนข้างไร้เหตุผลอยู่เหมือนกัน"
เคมีอินทรีย์เป็นแขนงหนึ่งของวิทยาศาสตร์ที่ว่าด้วยทุกแง่มุมของสารประกอบอินทรีย์
ประวัติ

แต่เดิมนักเล่นแร่แปรธาตุในอดีตและนักวิทยาศาสตร์ในสมัยต่อมาเคยจัดให้สารที่มาจากสิ่งมีชีวิตเป็นสารอินทรีย์ แต่ต่อมาฟรีดริช เวอเลอร์สามารถสังเคราะห์ยูเรียขึ้นจากเกลืออนินทรีย์โพแทสเซียมไซยาเนตและแอมโมเนียมซัลเฟตได้สำเร็จในปี ค.ศ. 1828 เดิมยูเรียเคยถูกจัดให้เป็นสารประกอบอินทรีย์ เนื่องจากมันเป็นที่รู้จักกันว่าเกิดขึ้นเฉพาะในปัสสาวะของสิ่งมีชีวิต การทดลองของเวอเลอร์นั้นติดตามมาด้วยการสังเคราะห์สารอินทรีย์ที่ซับซ้อนยิ่งขึ้นจากสารอนินทรีย์ได้โดยไม่เกี่ยวข้องกับสิ่งมีชีวิตใด ๆ
ปัจจุบันยังไม่มีการจำกัดความอย่างเป็นทางการ หนังสือเรียนบางเล่มจำกัดความไว้ว่าจะต้องเป็นสารที่มีพันธะ C-H หนึ่งตำแหน่งหรือมากกว่า ส่วนบางเล่มจำกัดความว่า สารประกอบอินทรีย์ทุกชนิดมีพันธะ C-C  ส่วนหนังสือเล่มอื่นกล่าวว่าหากโมเลกุลของสารใดมีคาร์บอน สารนั้นจะเป็นสารอินทรีย์
ออกไซด์อย่างง่ายของคาร์บอนกับไซยาไนต์ เช่นเดียวกับอัญรูปของคาร์บอนและเฮไลด์คาร์บอนอย่างง่ายและซัลไฟต์ ซึ่งมักจะถูกจัดให้เป็นสารอนินทรีย์
กล่าวโดยสรุป คือ สารประกอบคาร์บอนส่วนใหญ่เป็นสารอินทรีย์และสารประกอบส่วนใหญ่ที่มีพันธะ C-H เป็นสารอินทรีย์เช่นกัน แต่ไม่จำเป็นว่าสารประกอบอินทรีย์จะต้องมีพันธะ C-H เสมอไป อย่างเช่น ยูเรีย
การจำแนกประเภท

สารประกอบอินทรีย์สามารถจำแนกได้หลายวิธี การจำแนกแบบหนึ่งที่เห็นได้อย่างชัดเจน คือ สารประกอบธรรมชาติกับสารประกอบสังเคราะห์ สารประกอบอินทรีย์ยังสามารถจำแนกประเภทหรือแยกย่อยจากการมีเฮเทโรอะตอม นั่นคือ สารประกอบโลหอินทรีย์ ซึ่งมีพันธะระหว่างคาร์บอนกับโลหะและสารประกอบฟอสฟอรัสอินทรีย์ ซึ่งมีพันธะระหว่างคาร์บอนกับฟอสฟอรัส
การจำแนกประเภทอีกแบบหนึ่งนั้น แบ่งตามขนาดของสารประกอบอินทรีย์ ซึ่งใช้แยกระหว่างโมเลกุลเล็กกับพอลิเมอร์
การจำแนกประเภท > สารประกอบธรรมชาติ

สารประกอบธรรมชาติ หมายความถึง สารประกอบที่ผลิตขึ้นจากพืชหรือสัตว์ สารประกอบจำนวนมากยังคงถูกสกัดจากแหล่งธรรมชาติ เนื่องจากสารประกอบเหล่านี้จะแพงกว่ามากหากผลิตขึ้นโดยมนุษย์ ตัวอย่างเช่น น้ำตาลส่วนใหญ่ อัลคาลอยด์และเทอร์ปินอยด์บางชนิด สารอาหารบางชนิด เช่น วิตามินบี12 และโดยทั่วไปแล้วผลิตภัณฑ์จากธรรมชาติเหล่านี้ที่มีโมเลกุลซับซ้อนขนาดใหญ่มักจะพบในความเข้มข้นพอสมควรในสิ่งมีชวิต
สารประกอบอื่นที่มีความสำคัญอย่างยิ่งในชีวโมเลกุล คือ แอนติเจน, คาร์โบไฮเดรต, เอ็นไซม์, ฮอร์โมน, ลิพิตและกรดไขมัน, สารสื่อประสาท, กรดนิวคลีอิก, โปรตีน, เพปไทด์และกรดอะมิโน, เลกติน, วิตามินและไขมันและน้ำมัน
การจำแนกประเภท > สารประกอบสังเคราะห์

สารประกอบที่ถูกจัดเตรียมขึ้นโดยการทำปฏิกิริยากับสารประกอบอื่นจะถูกเรียกว่า "สารประกอบสังเคราะห์" สารประกอบเหล่านี้อาจเป็นสารประกอบที่พบอยู่แล้วในพืชหรือสัตว์ (สารประกอบกึ่งสังเคราะห์) หรือสารที่ไม่พบตามธรรมชาติก็ได้ พอลิเมอร์ส่วนใหญ่ ซึ่งรวมไปถึงพลาสติกและยาง เป็นสารประกอบอินทรีย์สังเคราะห์หรือกึ่งสังเคราะห์
แหล่งข้อมูลอื่น

Organic Compounds Database (อังกฤษ)
สุลต่านอับดุลละฮ์ มูอัดซัม ชะฮ์แห่งรัฐเกอดะฮ์

ปาดูกา ซรี สุลต่านอับดุลละฮ์ มูอัดซัม ชะฮ์ อิบนี อัล-มาร์ฮุม สุลต่านอาตาอุลละฮ์ มูฮัมมัด ชะฮ์ที่ 2 (มลายู: Paduka Sri Sultan Abdullah Mu'adzam Shah ibni al-Marhum Sultan Ataullah Muhammad Shah II, ڤدوك سري سلطان عبد الله معظم شاه ابن المرحوم سلطان عطاء الله محمد شاه ٢; สวรรคตวันที่ 22 กันยายน ค.ศ. 1706) เป็นสุลต่านเกอดะฮ์องค์ที่ 17 ที่ครองราชย์ใน ค.ศ. 1698 ถึง 1706
แหล่งข้อมูลอื่น

List of Sultans of Kedah
อาการท้องร่วง

| อาการท้องร่วง |
| --- | --- |
ชื่ออื่น: Diarrhea

ภาพกล้องจุลทรรศน์อิเล็กตรอนของโรตาไวรัสซึ่งเป็นสาเหตุการรับเข้ารักษาในโรงพยาบาลเกือบ 40% ของอาการท้องร่วงในเด็กอายุต่ำกว่าห้าปี
สาขาวิชา: Infectious disease, gastroenterology
อาการ: Loose frequent bowel movements, dehydration
สาเหตุ: Usually infection (viral, bacterial, parasitic)
ปัจจัยเสี่ยง: Contaminated food or water
การป้องกัน: Handwashing, rotavirus vaccination, breastfeeding
การรักษา: Oral rehydration solution, zinc supplementation
ความชุก: ≈2.4 billion (2015)
การเสียชีวิต: 1.3 million (2015)
อาการท้องร่วง (อังกฤษ: diarrhea หรือ diarrhoea) เป็นภาวะมีการถ่ายอุจจาระเหลวหรือเป็นน้ำอย่างน้อยสามครั้งต่อวัน มักกินเวลาไม่กี่วันและอาจทำให้เกิดภาวะขาดน้ำจากการเสียสารน้ำ อาการแสดงของภาวะขาดน้ำมักเริ่มด้วยการเสียความตึงตัวของผิวหนังและบุคลิกภาพเปลี่ยน ซึ่งสามารถลุกลามเป็นการถ่ายปัสสาวะลดลง สีผิวหนังซีด อัตราหัวใจเต้นเร็ว และการตอบสนองลดลงเมื่อภาวะขาดน้ำรุนแรง อย่างไรก็ดี อุจจาระเหลวแต่ไม่เป็นน้ำในทารกที่กินนมแม่อาจเป็นปกติ
สาเหตุที่พบบ่อยที่สุด คือ การติดเชื้อของลำไส้อาจเนื่องจากไวรัส แบคทีเรียหรือปรสิต เป็นภาวะที่เรียก กระเพาะและลำไส้เล็กอักเสบ (gastroenteritis) การติดเชื้อเหล่านี้มักได้รับจากอาหารหรือน้ำที่มีการปนเปื้อนอุจจาระ หรือโดยตรงจากบุคคลอื่นที่ติดเชื้อ อาการท้องร่วงอาจจะแบ่งได้เป็นสามประเภท คือ อาการท้องร่วงเป็นน้ำระยะสั้น อาการท้องร่วงเป็นเลือดระยะสั้น และหากกินเวลานานกว่าสองสัปดาห์จะเป็นอาการท้องร่วงเรื้อรัง อาการท้องร่วงเป็นน้ำระยะสั้นอาจเนื่องจากการติดเชื้ออหิวาตกโรคซึ่งพบยากในประเทศพัฒนาแล้ว หากมีเลือดอยู่ด้วยจะเรียก โรคบิด อาการท้องร่วงมีบางสาเหตุที่ไม่ได้เกิดจากการติดเชื้อซึ่งมีภาวะต่อมไทรอยด์ทำงานเกิน ภาวะไม่ทนต่อแล็กโทส (แพ้นม) โรคลำไส้อักเสบ ยาจำนวนหนึ่ง และกลุ่มอาการลำไส้ไวเกินต่อการกระตุ้น ในผู้ป่วยส่วนมาก ไม่จำเป็นต้องเพาะเชื้ออุจจาระเพื่อยืนยันสาเหตุแน่ชัด
การป้องกันอาการท้องร่วงจากการติดเชื้อทำได้โดยปรับปรุงการสุขาภิบาล มีน้ำดื่มสะอาดและล้างมือด้วยสบู่ แนะนำให้เลี้ยงลูกด้วยนมแม่อย่างน้อยหกเดือนเช่นเดียวกับการรับวัคซีนโรตาไวรัส สารน้ำเกลือแร่ (ORS) ซึ่งเป็นน้ำสะอาดที่มีเกลือและน้ำตาลปริมาณหนึ่ง เป็นการรักษาอันดับแรก นอกจากนี้ยังแนะนำยาเม็ดสังกะสี มีการประเมินว่าการรักษาเหล่านี้ช่วยชีวิตเด็ก 50 ล้านคนใน 25 ปีที่ผ่านมา เมื่อบุคคลมีอาการท้องร่วง แนะนำให้กินอาหารเพื่อสุขภาพและทารกกินนมแม่ต่อไป หากหา ORS พาณิชย์ไม่ได้ อาจใช้สารละลายทำเองก็ได้ ในผู้ที่มีภาวะขาดน้ำรุนแรง อาจจำเป็นต้องให้สารน้ำเข้าหลอดเลือดดำ ทว่า ผู้ป่วยส่วนมากสามารถรักษาได้ดีด้วยสารน้ำทางปาก แม้ว่ามีการใช้ยาปฏิชีวนะน้อย แต่อาจแนะนำให้ผู้ป่วยซึ่งมีอาการท้องร่วงเป็นเลือดและไข้สูง ผู้ที่มีอาการท้องร่วงรุนแรงหลังท่องเที่ยว และผู้ที่เพาะแบคทีเรียหรือปรสิตบางชนิดขึ้นในอุจจาระ โลเพอราไมด์อาจช่วยลดจำนวนการถ่ายอุจจาระ แต่ไม่แนะนำในผู้ป่วยรุนแรง
มีผู้ป่วยอาการท้องร่วงประมาณ 1,700 ถึง 5,000 ล้านคนต่อปี พบมากที่สุดในประเทศกำลังพัฒนาซึ่งเด็กเล็กมีอาการท้องร่วงโดยเฉลี่ย 3 ครั้งต่อปี มีการประเมินยอดผู้เสียชีวิตจากอาการท้องร่วง 1.26 ล้านคนในปี 2556 ลดลงจาก 2.58 ล้านคนในปี 2533 ในปี 2555 อาการท้องร่วงเป็นสาเหตุการเสียชีวิตที่พบมากที่สุดอันดับสองในเด็กอายุน้อยกว่า 5 ปี (0.76 ล้านคนหรือ 11%) คราวอาการท้องร่วงบ่อยยังเป็นสาเหตุทุพโภชนาการที่พบมากและเป็นสาเหตุที่พบมากที่สุดในเด็กอายุน้อยกว่าห้าปี ปัญหาระยะยาวอื่นซึ่งอาจเกิดได้มีการเติบโตช้าและพัฒนาการทางสติปัญญาไม่ดี
แหล่งข้อมูลอื่น

อาการท้องร่วง ที่เว็บไซต์ Curlie
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ขั้นตอนวิธีของครูสกาล

การจำลองการทำงานของขั้นตอนวิธีของครูสกาล
ขั้นตอนวิธีของครูสกาล (อังกฤษ: Kruskal's algorithm) เป็นขั้นตอนวิธีแบบละโมบในทฤษฎีกราฟ ที่ใช้หา ต้นไม้แบบทอดข้ามน้อยสุด (Minimum spanning tree) สำหรับกราฟเชื่อมโยงแบบมีน้ำหนัก นั้นหมายความว่าเราจะได้เซตย่อยของเส้นเชื่อมในต้นไม้ที่เชื่อมทุก ๆ ปม โดยที่ผลรวมของน้ำหนักบนเส้นเชื่อมจะมีค่าน้อยที่สุด หากกราฟไม่เป็นกราฟเชื่อมโยง เราจะได้ ป่าแบบทอดข้ามน้อยสุด (คือต้นไม้แบบทอดข้ามน้อยสุดแต่ละต้นในกราฟ)
ขั้นตอนวิธีนี้ปรากฏครั้งแรกบนนิตยสารทางวิทยาศาสตร์ชื่อ Proceedings of the American Mathematical Society หน้า. 48-50 ในปี 1956, และเขียนโดย โจเซฟ ครูสกาล
และยังมีขั้นตอนวิธีสำหรับแก้ปัญหาแบบเดียวกัน เช่น ขั้นตอนวิธีของพริม ขั้นตอนวิธีการลบย้อนกลับ และ ขั้นตอนวิธีของโบรุฟกา
อธิบาย

สร้างป่า F (เซตของต้นไม้) ที่มีจุดยอดหรือปมในกราฟเป็นต้นไม้
สร้างเซต S ที่บรรจุทุกเส้นเชื่อมในกราฟไว้
ในขณะที่ S ไม่เป็นเซตว่าง และ F ยังไม่ทอดข้าม
ลบเส้นเชื่อมที่มีน้ำหนักน้อยที่สุดจาก S
ถ้าเส้นเชื่อมนั้นเชื่อมจุดสองจุดที่ต่างกันบนต้นไม้ แล้วเพิ่มเข้าไปในป่าดังกล่าวรวมต้นไม้สองต้นให้เป็นต้นเดียว
เมื่อขั้นตอนวิธีสิ้นสุดลง ป่าจะอยู่ในรูปป่าแบบทอดข้ามน้อยสุดของกราฟ ถ้ากราฟเป็นกราฟเชื่อมโยง ป่าดังกล่าวจะประกอบกันในรูปของต้นไม้แบบทอดข้ามน้อยสุด
รหัสเทียม

จากรหัสสามารถทำให้เกิดผลด้วยโครงสร้างข้อมูลแบบเซตไม่ต่อเนื่อง (disjoint-set data structure)
KRUSKAL(G):
1 A = ∅
2 foreach v ∈ G.V:
3   MAKE-SET(v)
4 foreach (u, v) ordered by weight(u, v), increasing:
5    if FIND-SET(u) ≠ FIND-SET(v):
6       A = A ∪ {(u, v)}
7       UNION(u, v)
8 return A
ประสิทธิภาพ

ถ้า E คือจำนวนเส้นเชื่อมในกราฟ และ V คือจำนวนของจุดยอด ขั้นตอนวิธีนี้สามารถทำงานได้ในเวลา O(E log E) หรือเท่ากับ O(E log V) โดยในทุกโครงสร้าข้อมูล เวลาการทำงานจะเท่าเทียมกันเพราะ:
E มีค่ามากที่สุดประมาณ  V^{2} และ  \log V^{2}=2\log V  \; นั่นคือ O(log V)
แต่ละจุดยอดเดี่ยวเป็นส่วนประกอบแยกของป่าแบบทอดข้ามน้อยสุด ถ้าเราไม่สนใจจุดยอดเดี่ยว เราจะได้ V ≤ E+1 ดังนั้น log V คือ O(log E)
เราสามารถเพิ่มประสิทธิภาพได้ดังนี้ เริ่มจากเรียงลำดับเส้นเชื่อมตามน้ำหนักใช้เวลา O(E log E) ขั้นตอนนี้อนุญาตให้ ลบเส้นเชื่อมที่มีน้ำหนักน้อยที่สุดจาก S เพื่อที่จะดำเนินการในเวลาคงที่ ขั้นตอนต่อไปเราใช้ ข้อมูลแบบเซตไม่ต่อเนื่อง เพื่อเก็บลู่ของจุดยอดต้องการการปฏิบัติการใน O(E) การดำเนินการ ทุก ๆ โครงสร้างข้อมูลแบบเซตไม่ต่อเนื่อง สามารถทำได้ปฏิบัติการได้ใน O(E) การดำเนินการ ในเวลา O(E log V) ดังนั้นจะได้เวลารวม O(E log E) = O(E log V)
ถ้าได้เรียงลำดับเส้นเชื่อมก่อนแล้วหรือสามารถเรียงดำลับในเวลาเชิงเส้น (เช่น การเรียงลำดับแบบนับจำนวน (counting sort)) หรือ การเรียงลำดับแบบสมุฎฐาน (radix sort)) ขั้นตอนวิธีนี้ลดความซับซ้อนของโครงสร้างข้อมูลแบบเซตไม่ต่อเนื่อง เพื่อลดเวลาการทำงานใน O(E α(V)) เมื่อ α เป็นค่าที่มีอัตราการเติบโตน้อยมาก ๆ
ตัวอย่าง

ดาวน์โหลดข้อมูลตัวอย่าง เก็บถาวร 2012-07-16 ที่ เวย์แบ็กแมชชีน
| รูปภาพ | คำอธิบาย |
| --- | --- |
: AD และ CE เป็นเส้นเชื่อมที่สั้นที่สุดมีความยาว 5 หน่วย แล้วทำการเลือก AD โดยพลการ และทำการเน้นเส้นเชื่อมนั้น
: CE เป็นเส้นเชื่อมที่สั้นที่สุด ณ ตอนนี้ที่ไม่เป็นวัฏจักรโดยมีความยาว 5 แล้วทำการเน้นเป็นเส้นเชื่อมที่สอง
: เส้นเชื่อมต่อไปคือ DF มีความยาว 6 หน่วย ได้ถูกเน้นตามวิธีการเดิม
: เส้นเชื่อมที่สั้นที่สุดต่อไปคือ AB และ BE ทั้งคือมีความยาว 7 หน่วย เลือก AB โดยใช้หลักพลการ เส้นเชื่อม BD ได้ถูกเน้นเป็นสีแดงเพราะมันอยู่ในแนวเดินระหว่าง B และ D อยู่แล้ว ดังนั้นถ้าเราเลือกจะเกิดวัฏจักรขึ้น (ABD)
: กระทำเช่นเดิมไปเรื่อยๆทำการเน้นเส้นเชื่อมที่สั้นที่สุดต่อไป BE ยาว 7 หน่วย และหลาย ๆ เส้นเชื่อมจะถูกเน้นสีแดง: BC เพราะจะเกิดวงวน BCE DE เพราะจะเกิดวงวน DEBA และ FE เพราะจะเกิด FEBAD
: ในที่สุด เมื่อกระบวนการเสร็จสิ้นโดยเลือก EG ยาว 9 หน่วยก็จะได้ต้นไม้แบบทอดข้ามน้อยที่สุด
พิสูจน์ความถูกต้อง

การพิสูจน์ประกอบไปด้วยสองส่วน คือ ส่วนแรกเป็นการพิสูจน์ว่าขั้นตอนวิธีนี้สร้างต้นไม้แบบทอดข้ามได้ ส่วนที่สองคือพิสูจน์ว่าต้นไม้ทอดข้ามดังกล่าวมีน้ำหนักรวมน้อยที่สุด
พิสูจน์ความถูกต้อง > ต้นไม้ทอดข้าม

ให้ P เป็นกราฟเชื่อมโยงที่มีน้ำหนัก และให้ Y เป็นกราฟย่อยของ P ที่สร้างโดยขั้นตอนวิธีนี้ Y ไม่มีวัฏจักร มีหนึ่งต้นไม้ย่อย และไม่มีต้นไม้สองต้นที่แตกต่างกัน Y ไม่สามารถไม่เชื่อมโยงได้ เพราะ เส้นเชื่อมแรกที่พบจะเชื่อมสองจุดยอดใน Y แล้วจะถูกเพิ่มตามขั้นตอนวิธี ดังนั้น Y จึงเป็นต้นไม้แบบทอดข้ามของ P
พิสูจน์ความถูกต้อง > ความต่ำสุด

เราจะแสดงว่าประพจน์ P เป็นจริงโดยใช้ อุปนัยเชิงคณิตศาสตร์ ถ้า F เป็นเซตของเส้นเชื่อมที่ถูกเลือกที่แต่ละระดับของขั้นตอนวิธี แล้วจะได้ต้นไม้แบบทอดข้ามน้อยที่สุดที่มี F อยู่ด้วย
ชัดเจนว่า P เป็นจริงตั้งแต่เริ่มต้น เมื่อ F เป็นเซตว่าง ทุกต้นไม้แบบทอดข้ามน้อยที่สุดจะเป็นเช่นนั้น และถ้ามีอย่างน้อยหนึ่งเส้นเชื่อมก็จะเป็นต้นไม้แบบทอดข้ามน้อยที่สุดเพราะเป็นกราฟเชื่อมโยงที่มีน้ำหนัก
สมมติให้ P เป็นจริงสำหรับบางเซตของเส้นเชื่อม F และให้ T เป็นต้นไม้แบบทอดข้ามน้อยที่สุดที่บรรจุ F ไว้ ถ้าเลือกเส้นเชื่อมถัดไป e ก็ยังอยู่ใน T ดังนั้น P เป็นจริงสำหรับ F + e มิฉะนั้น T + e จะมีวัฏจักร C และเส้นเชื่อมอื่น f ที่อยู่ใน C แต่ไม่อยู่ใน F (ถ้าไม่มีเส้นเชื่อม f เลยแล้ว e จะไม่อยู่เพิ่มเข้าไปใน F เพราะการกระทำนั้นจะทำให้เกิดวัฏจักร C) แล้ว T − f + e เป็นต้นไม้ และมีน้ำหนักเท่ากับ T เพราะ T เป็นมีน้ำหนักน้อยที่สุด และน้ำหนักของ f จะไม่น้อยไปกว่า e มิฉะนั้นขั้นตอนวิธีจะเลือก f แทน e ดังนั้น T − f + e คือต้นไม้แบบทอดข้ามน้อยที่สุด ที่มี F + e
ดังนั้นจากอุปนัยเชิงคณิตศาสตร์จึงสรุปได้ว่า P เป็นจริง เมื่อ F เป็นต้นไม้ทอดข้าม
ดูเพิ่ม

ขั้นตอนวิธีของไดค์สตรา
ขั้นตอนวิธีของพริม
ขั้นตอนวิธีการลบย้อนกลับ
ขั้นตอนวิธีของโบรุฟกา
แหล่งข้อมูลอื่น

Kruskal's algorithm explanation and example with c implementation
Download the example minimum spanning tree data. เก็บถาวร 2012-07-16 ที่ เวย์แบ็กแมชชีน
Animation of Kruskal's algorithm (Requires Java plugin)
download kruskal algorithm      Implement with C++ and java(graphical)(Requires java 7+) เก็บถาวร 2013-12-31 ที่ เวย์แบ็กแมชชีน
C# Implementation
Open source java graph library with implementation of Kruskal's algorithm
Auto-generated PowerPoint Slides for Teaching and Learning
ไมค์ เบนเนตต์

| ไมค์ เบนเนตต์ |
| --- | --- |

ชื่อเกิด: Michael Bennett
เกิด:  (1985-05-16) 16 พฤษภาคม ค.ศ. 1985 (39 ปี) Carver, Massachusetts, U.S.
ที่พัก: Ottawa, Illinois 
คู่สมรส: Maria Kanellis (สมรส 2014)
บุตร: 1
ประวัติมวยปล้ำอาชีพ
ชื่อบนสังเวียน: Michael Bennett Mike Bennett Mike Kanellis
ส่วนสูง: 5 ft 11 in (1.80 m)
น้ำหนัก: 205 lb (93 kg)
มาจาก: South Boston, Massachusetts Boston, Massachusetts
ฝึกหัดโดย: Bob Evans Steve Bradley
เปิดตัว: 2002
ไมเคิล เบนเนตต์ (Michael Bennett) เกิด 16 พฤษภาคม ค.ศ. 1985 นักมวยปล้ำอาชีพชาวอเมริกันที่สังกัดWWEภายใต้ชื่อ ไมค์ แคเนลลิส (Mike Kanellis) และTotal Nonstop Action Wrestling (TNA)ภายใต้ชื่อ "เดอะมิราเคิล" ไมค์ เบนเนตต์ ("The Miracle" Mike Bennett) เป็นแชมป์ TNA X Division Championship 1สมัย ก่อนหน้านี้เขาเคยปล้ำในRing of Honor (ROH) เป็นอดีตแชมป์ ROH World Tag Team Championship และNew Japan Pro Wrestling (NJPW) เป็นอดีตแชมป์ IWGP Tag Team Championship ทั้งสองแชมป์ร่วมกับ Matt Taven ทั้งคู่ได้ร่วมฝึกโรงเรียนมวยปล้ำใน West Warwick, Rhode Island แต่งงานกับมาเรีย แคเนลลิส
แชมป์และรางวัล

Neo Revolution Grappling
NRG Heavyweight Championship (1 time)
New England Wrestling Alliance
NEWA Heavyweight Championship (1 time)
New Japan Pro Wrestling
IWGP Tag Team Championship (1 time) – with Matt Taven
Northeast Championship Wrestling
NCW Tag Team Championship (1 time) – with Chris Venom and Johnny Idol
Northeast Wrestling
NEW Heavyweight Championship (1 time)
Pro Wrestling Experience
PWE United States Championship (1 time)
Pro Wrestling Illustrated
Ranked No. 51 of the top 500 wrestlers in the PWI 500 in 2016
Ring of Honor
ROH World Tag Team Championship (1 time) – with Matt Taven
Top Prospect Tournament (2011)
Honor Rumble (2014)
Top Rope Promotions
TRP Heavyweight Championship (1 time)
TRP Tag Team Championship (1 time) – with Bryce Andrews
Kowalski Cup (2006)
Total Nonstop Action Wrestling
TNA X Division Championship (1 time)
WWE
WWE 24/7 Championship (2 times)
Wrestling Federation of America
WFA Tag Team Championship (2 time) – with The Ray (1) and The Shane (1)
Xtreme Wrestling Alliance
XWA Heavyweight Championship (1 time)
แหล่งข้อมูลอื่น

Mike Kanellis ที่ WWE.com
Chikara profile
NJPW profile
Mike Bennett IMDB profile
Ring of Honor profile
ซูเปอร์ฮีโร่ไทม์

Japanese television programming block
แม่แบบ:Infobox programming block
ซูเปอร์ฮีโร่ ไทม์ (ญี่ปุ่น: スーパーヒーロータイム; โรมาจิ: Sūpā Hīrō Taimu; ทับศัพท์: ทับศัพท์จาก Super Hero Time) เป็นช่วงเวลาของภาพยนตร์โทคุซัทสึ ขบวนการนักสู้ และ มาสค์ไรเดอร์ ซีรีส์ เริ่มต้นเมื่อปีค.ศ. 2003 ในปี ค.ศ. 2007 ซูเปอร์ฮีโร่ ไทม์ได้ถูกรวมเข้ากับรายการนิชิอาซาคิดส์ไทม์ จนถึงปี ค.ศ. 2011 ออกอากาศทุกวันอาทิตย์ตั้งแต่เวลา 7:30 น. - 8:30 น. ทางสถานีโทรทัศน์ทีวีอาซาฮี ปัจจุบันย้ายเวลาเป็น เวลา 9:00 น. - 10:00 น.
ฤดูกาล (ช่วงปี)

| ช่วงปี | ซูเปอร์เซ็นไต | มาสค์ไรเดอร์ | รูปแบบที่เปลี่ยนแปลง>  | วันที่ฉาย |
| --- | --- | --- | --- | --- |
| 2003 | ขบวนการนักรบไดโนเสาร์ อาบะเรนเจอร์ | มาสค์ไรเดอร์ไฟซ์ |  | 16กุมพาพันธ์ค.ศ2003-18มกราคมค.ศ.2004 |
| 2004 | ขบวนการมือปราบผู้พิทักษ์ เดกะเรนเจอร์ | มาสค์ไรเดอร์เบลด |  | 15กุมพาพันธ์ค.ศ2004-23มกราคมค.ศ.2005 |
| 2005 | ขบวนการเวทมนตร์ มาจิเรนเจอร์ | มาสค์ไรเดอร์ฮิบิกิ |  | 13กุมพาพันธ์ค.ศ.2005-22มกราคมค.ศ2006 |
| 2006 | ขบวนการนักผจญภัย โบเคนเจอร์ | มาสค์ไรเดอร์คาบูโตะ |  | 19กุมพาพันธ์ค.ศ.2006-21มกราคมค.ศ2007 |
| 2007 | ขบวนการหมัดสรรพสัตว์ เกคิเรนเจอร์ | มาสค์ไรเดอร์เดนโอ |  | 18กุมพาพันธ์ค.ศ.2007-20มกราคมค.ศ2008 |
| 2008 | ขบวนการเอนจิน โกออนเจอร์ | มาสค์ไรเดอร์คิบะ |  | 17กุมพาพันธ์-2มีนาคมค.ศ2008 |
| 2009-2010 | ขบวนการซามูไร ชินเคนเจอร์ | มาสค์ไรเดอร์ดีเคด มาสค์ไรเดอร์ดับเบิ้ล |  | 15กุมพาพันธ์-22กุมพาพันธ์ค.ศ.2009 6กันยายน-13กันยายนค.ศ.2009 |
| 2010-2011 | ขบวนการเทพสวรรค์ โกเซย์เจอร์ | มาสค์ไรเดอร์ดับเบิ้ล   มาสค์ไรเดอร์โอส |  | 14กุมภาพันธ์-21มีนาคมค.ศ.2010 5กันยายน-12กันยายน.ศ.2010 |
| 2011-2012 | ขบวนการโจรสลัด โกไคเจอร์ | มาสค์ไรเดอร์โอส   มาสค์ไรเดอร์โฟร์เซ |  |  |
| 2012-2013 | ขบวนการจารชน โกบัสเตอร์ส | มาสค์ไรเดอร์โฟร์เซ   มาสค์ไรเดอร์วิซาร์ด |  |  |
| 2013-2014 | ขบวนการผู้กล้าไดโนเสาร์ เคียวริวเจอร์ | มาสค์ไรเดอร์วิซาร์ด  มาสค์ไรเดอร์ไกมุ |  |  |
| 2014-2015 | ขบวนการรถไฟ ทคคิวเจอร์ | มาสค์ไรเดอร์ไกมุ  มาสค์ไรเดอร์ไดร์ฟ |  |  |
| 2015-2016 | ขบวนการดาวกระจาย นินนินเจอร์ | มาสค์ไรเดอร์ไดรฟ์ มาสค์ไรเดอร์โกสต์ |  |  |
| 2016-2017 | ขบวนการจ้าวสรรพสัตว์ จูโอเจอร์ | มาสค์ไรเดอร์โกสต์ มาสค์ไรเดอร์เอ็กเซด |  |  |
| 2017-2018 | ขบวนการผู้พิทักษ์อวกาศ คิวเรนเจอร์ | มาสค์ไรเดอร์เอ็กเซด มาสค์ไรเดอร์บิลด์ |  |  |
| 2018-2019 | ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์ | มาสค์ไรเดอร์บิลด์ มาสค์ไรเดอร์จีโอ |  |  |
| 2019-2020 | ขบวนการอัศวินไดโนเสาร์ ริวโซลเจอร์ | มาสค์ไรเดอร์จีโอ มาสค์ไรเดอร์เซโร่วัน |  |  |
| 2020-2021 | ขบวนการมณีมนตรา คิราเมเจอร์ | มาสค์ไรเดอร์เซโร่วัน มาสค์ไรเดอร์เซเบอร์ |  |  |
| 2021-2022 | ขบวนการโลกจักรกล เซ็นไคเจอร์ | มาสค์ไรเดอร์เซเบอร์ มาสค์ไรเดอร์รีไวซ์ |  |  |
| 2022-2023 | ขบวนการนักรบอวตาร ดอนบราเธอร์ส | มาสค์ไรเดอร์รีไวซ์ มาสค์ไรเดอร์กีสซ์ |  |  |
| 2023-2024 | ขบวนการราชันย์ คิงโอเจอร์ | มาสค์ไรเดอร์กีสซ์ มาสค์ไรเดอร์ก็อตชาร์ด |  |  |
ตำบลสามพร้าว

| ตำบลสามพร้าว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sam Phrao
ประเทศ: ไทย
จังหวัด: อุดรธานี
อำเภอ: เมืองอุดรธานี
พื้นที่
 • ทั้งหมด: 74 ตร.กม. (29 ตร.ไมล์)
ประชากร (2560)
 • ทั้งหมด: 20,450  คน
 • ความหนาแน่น: 276.35 คน/ตร.กม. (715.7 คน/ตร.ไมล์)
รหัสไปรษณีย์ : 41000
รหัสภูมิศาสตร์: 410114
 ส่วนหนึ่งของสารานุกรมประเทศไทย
ตำบสามพร้าว  เป็นหน่วยปกครองส่วนภูมิภาคของอำเภอเมืองอุดรธานี ซึ่งเป็นสถานที่ตั้งก่อสร้างมหาวิทยาลัยและสนามกีฬากลางจังหวัด ได้แก่ มหาวิทยาลัยราชภัฏอุดรธานี, มหาวิทยาลัยราชภัฏสวนสุนันทา เป็นต้น
ประวัติ

ท้องที่ตำบลสามพร้าว เริ่มแรกเดิมทีเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้าน ต่อมามีราษฏรย้ายเข้ามาอยู่อาศัยมากขึ้น จนปัจุบันมีเขตปกครองรวมทั้งหมด 15 หมู่บ้าน อยู่ในเขตองค์การบริหารส่วนตำบลสามพร้าว 15 หมู่บ้าน และบางส่วนของหมู่ที่ 3 หมู่ที่ 5 บางส่วนอยู่ในเขตเทศบาลตำบลหนองบัว
อาณาเขต

ทิศเหนือ  ติดต่อกับตำบลกุดสระ, ตำบลสร้างแป้น (อำเภอเพ็ญ)
ทิศตะวันออก  ติดต่อกับ ตำบลดอนกลอย (อำเภอพิบูลย์รักษ์), ตำบลดอนหายโศก (อำเภอหนองหาน)
ทิศตะวันตก  ติดต่อกับ ตำบลหนองบัว
ทิศใต้  ติดต่อกับ ตำบลหนองนาคำ